DISSERTATIO  MEDICA 


IN  AUGURALIS, 

DE 

ASCITE  ABDOMINALI. 


AUCTORE  BERNARDO  JOHNSON» 


Quandoquidem  hujus  inclytae  Acade- 
miae  statuta  solennia  exigunt,  unumquem¬ 
que  lauream  medicam  petentem,  disputatio¬ 
nem  prius  esse  prolaturum,  de  re  quavis  me¬ 
dica  compositam,  quam  ad  Doctoratus  gra¬ 
dum  evehatur,  ego  summos  honores  medici¬ 
nae  jam  ambiens,  mori  ordinato  succumbo  ; 
quamvis  oneri  et  ad  aliquid  novi  in  lucem 
edendum  impar,  attamen  benevolentia  lecto¬ 
ris  candidi  fretus,  saltem  tradita  clariora  co¬ 
nabor  reddere,  idque  partim  propria,  sed  plu¬ 
rimum  medicorum  doctorum  hujus  Acade¬ 
miae  experientia,  quorum  praelectionibus  et 

operibus  incumbo.  Pauca  igitur  utpote 
haud  a  re  aliena  de  Ascite  dicere  decrevi.  Si 
de  omnibus  ejus  generibus  tractarem,  opus¬ 
culum  fortasse  ultra  legem  extenderim ;  dis¬ 
serere  igitur  tantum  de  hac  specie  statui, 
quae  a  Culleno  celeberrimo  apte  et  ele¬ 
ganter  definitur  his  verbis ;  Ascites  (abdo- 
minalis)  cum  tumore  aequali  totius  abdo- 
minis  et  cum  fluctuatione  satis  evidente.’^ 

MORBI  HISTORIA, 

Omnia  cava  corporis  humani  liquore  sero¬ 
so  sunt  madefacta  per  vasa  exhalantia  appel¬ 
lata,  qui  aliis,  dictis  absorbentia,  aufertur.  Re 
ita  se  habente,  quantum  horum  vasorum 
propria  et  valida  actio  ad  salutem  universa¬ 
lem  conservandam  confert,  haud  difficile  fu¬ 
erit  perceptu,  hujus  turbatio  ex  ullis  causis 
postea  tractandis  originem  praebet  morbo  isti 
de  quo  sequentibus  .paucis  paginis  nobis  di¬ 
cendum  est,  qui  nomen  a  medicis  hydropem 
habet.  Incipiente  hoc  morbo,  moles  abdo¬ 
minis  sensim  magis  magisque  adaugetur; 

vultus  pallidus  et  urina  parca  fiunt ;  pedes 
cruraque,  morbi  aliquando  sub  initio,  saepe 
in  decursu,  intumescunt  5  diarrhoea  nonnim- 
quam  apparet,  sed  plerumque  alvus  adstric- 
ta  invenitur  j  cibi  desiderium  multum  immi¬ 
nuitur;  et  perspiratio  suppressa  difficilime 
promoveri  potest.  Perstante  morbo,  tussis 
sicca,  sitis  haud  toleranda,  ructus  et  inflatio 
ventriculi,  aegrum  magnopere  vexant.  Nunc 
tumidum  et  tensum  fit  abdomen  cum  respi¬ 
ratione  laboriosa  ac  difficili ;  lingua  albida 
fit  et  arida,  ab  imminuta  secretione  salivae ; 
nunc  horizontaliter  decumbens  aeger  de  sen¬ 
su  ponderis  circum  praecordia  et  suffocati¬ 
onis  conqueritur.  Morbi  ab  initio,  urina 
tam  parce  redditur,  ut  assumpta  nequaquam 
adaequet  liquida,  crassiorque  fit  et  rubra,  se¬ 
dimentum  copiosum  lateritium  deponens. 
Pulsus  modo  tardus  et  debilis,  aliquando 
magis  frequens  quam  naturalis  evadit.  Ab 
auctoritate  Rush,  medici  experti,  pulsum  ple¬ 
num,  durum  ac  frequentem  saepenumero 
hunc  morbum  comitare  habemus.  Ita  ingra¬ 
vescente  morbo,  in  omnibus  fere  Ascitis  ex- 

emplis,  medici  manu  alterutro  abdominis  la¬ 
teri  applicata^  dum  oppositum  cum  altera 
leniter  pulsat,  murmur  evidenter  sentiri  po¬ 
test,  haecque  fluctuatio  non  raro  ab  aegroto 
dum  in  lecto  situm  mutat,  clare  percipitur. 
Aliis  aliisque  in  exemplis  morbi  variat  dura- 
tio,  sed  versus  finem  aegri  vires  magnopere 
deficiunt^  et  ex  somno  subiter  excitatur  in¬ 
somniis  horrificis  lassus ;  nunc  forsan  liquo¬ 
ris  serosi  effusio  in  omnes  cavitates  corporis 
fit ;  jamjam  Uviditas  pallidum  vultum  occu¬ 
pat,  et  his,  morte  aspectu  acerbo  appropin¬ 
quante,  febris  hectica  supervenit;  illico  co¬ 
ma,  nonnunquam  animi  deliquium,  vel  apo¬ 
plexia,  miserum  mortalem  excruciamentis  li¬ 
berat,  vitae  finem  imponendo. 

DIAGNOSIS. 

Precedentem  narrationem  ab  origine  si  tene¬ 
amus  memoria,  de  natura  mali  veram  diag¬ 
nosin  formare,  me  judice,  non  valde  difficile 
fuerit.  Presertim  instantibus,  fluctuationis 
sensu,  vultu  pallido,  urinae  paucitate  sedi- 

mentum  jam  dictum  deponentis,  et  siti  into¬ 
lerabili  cum  aedemate  pedum. 

Ab  tympanite  dignoscitur  nulla  in  tympa¬ 
nite  persentitur  fluctuatio  et  integumenta  dis¬ 
tenta  sonum  ad  instar  tympani  edunt  per¬ 
cussa,  nec  pressurae  cedunt.  Ex  flatu  reddi¬ 
to  in  tympanite  multum,  in  Ascite  vero  nul¬ 
lum  levamen,  aeger  accipit;  quinetiam  spi¬ 
randi  diflicultas  haud  in  hoc  morbo  tam  situ 
corporis,  quam  in  Ascite  variatur.  His  de¬ 
nique  signis  adjici  potest,  quod  abdominis 
tumor  in  priore  morbo  antrorsum  magis 
quam  ad  latera  vergit ;  nec,  habita  ratione 
voluminis,  tantum  ponderis  habet. 

Ex  graviditate,  absentibus  mensium  sup¬ 
pressione,  nausea,  mammarum  distentione,  in 
abdomine  fluctuatione  cum  siti  atque  habitu 
isto,  qui  leucophlegmaticus  vocari  solet,  per¬ 
spicue  distinguitur. 

An  in  saccis  inclusus,  vel  in  cavo  abdome- 
nis  diffiisus  sit  latex,  magis  fortasse  difficile 

secernere  foret,  quam  ab  omnibus  malis  qui¬ 
bus  confundi  dicitur;  praecipue  si  morbus 
diu  perstabit,  nulla  satis  manifesta  signa 
saepenumero  habemus,  unde  alia  ab  altera 
specie  dignoscatur.  In  multis  tamen  casi¬ 
bus  aliquid  de  hac  re  judicare  possumus.  Si, 
nullo  statu  cachectico  corporis  comitante, 
tumor  unum  pro  altero  loco  teneat,  si  vires 
refractae  vel  cibi  desiderium  non  multum  im¬ 
minuantur,  si  nec  satis  nec  urinae  paucitas 
cum  somno  turbato  adsint,  si  foeminis  pro¬ 
fluere  continuentur  menstrua;  nobis  haec  re¬ 
stant  argumenta  cur  hydropem  in  saccis  re- 
teneri  suspicemur. 


CA  USAE. 

Inter  varia  quae  hunc  morbum  inducere 
dicuntur,  praecipua  sunt  quaecunque  corpus 
ultra  modum  debilitant,  talia  sunt  aetas  seni¬ 
lis,  dieta  parca  et  tenuis,  vita  sedentaria  et 
inerta,  evacuationes  magnae  crebraeque,  fri¬ 
gidum  coelum  ac  humidum.  Praedictis  addi 

potest  liquoris  spirituosi  immodicus  usus. 
Hanc  causam  frequentissimam  esse,  ex  qua 
morbi  hydropici  originem  ducere  hac  in  regio¬ 
ne,  clar.  Grego Rius  in  ejus  praelectionibus 
dicit.  Inde  viscerum  abstructiones  et  schir- 
rositas  oriuntur,  praecipue  hepatis,  quae  re¬ 
cursui  sanguinis  venosi  resistendo  vim  san¬ 
guinis  arteriosi  in  exhalantibus  augent,  unde 
fluidi  emissi  quantitas  fit  major  quam  quae 
absorberi  potest.  Inter  causas  etiam  enu¬ 
meranda,  sunt  evacuationum  solitarum  aut 
periodicarum  suppressio ;  frigus  corpori  cale¬ 
facto  adhibitum ;  venus  nimis  culta ;  affec¬ 
tus  animi  deprimentes;  morbi  antecedentes, 
ut  febres  intermittentes  scarlitina,  icterus, 
aliique  multum  debilitantes  morbi.  Oriri 
quoque  potest  ab  insueta  et  nimis  larga  eva¬ 
cuatione,  presertim  sanguinis  abstractione. 
Haud  improbabile  videtur  vasa  lymphatica 
rupta  hoc  eflicisse  malum,  sed  neutiquam  tam 
.frequenter  incidit  quam  olim  fuit  existima¬ 
tum  ;  item  ab  interruptis  his  excretionibus, 
quarum  ope  pars  sanguinis  tenuior  e  corpore 
transit,  qualia  sunt  sudor  et  urina.  Quin- 

etiam  constat,  quod  renum  ruptura,  vel  ur¬ 
ethrae  erosio  aut  vesicae  urinariae,  Asciten 
procreaverint.  His  addantur  liquidi  praeter 
modum  ingesti,  copiam  praeternaturalem 
fluidi  serosi  in  vasis  sanguiferis  accumulando. 
Haustus  frigidi,  corpore  calefacto,  assumpti 
ascitis  resenceri  possint  causae,  et  proculdu- 
bio  tales  fieri  efficaces,  verisimile  videtur, 
perspirationem  cohibendo  vel  prorsus  impe¬ 
diendo.  Nonnulli  existimant  lymphatico¬ 
rum  vel  eorum  glandularum  obstructiones 
hydropis  causam  praestare ;  utrum  vero  talis 
obstructio  inter  hujus  morbi  causas  rite  enu¬ 
merari  debet,  admodum  dubium  esse  vide¬ 
tur.  Rami  quoniam  lymphatici  crebras  in¬ 
ter  sese  anastomoses  faciunt,  fieri  igitur  non 
potest  ut  unius  vel  plurium  horum  induratio, 
hunc  morbum  producat,  nisi  cum  aliis  con¬ 
juncta  foret  causis.  Prostremo,  quaecun¬ 
que  sanguinem  ejus  particulis  rubris  spoliant, 
aut  quaecunque  systema  solidorum  attenuant^ 
saepenumero  hunc  morbum  excitant 

PROGNOSIS. 

Hujusce  morbi  eventus  esse  tam  incertos 
dira  experientia  quotidie  docemur,  ut  sum¬ 
ma  cum  circumspectione  prognosin  suanl 
proferre,  medicum  oportebit,  cum  qui  jam 
convalescere  videntur  subito  morte  rapiantur. 
His  sequentibus  indiciis,  in  prognosi  forman¬ 
da  nobis  dirigendum  est.  Si  symptomata 
mali  haud  diu  perstiterint,  si  aegri  habitus 
non  admodum  morbis  praegressis  vel  intem¬ 
perantia  infrangatur,  si  cibi  desiderium  non  - 
multum  imminuatur,  si  parum  accumuletur 
aqua,  si  urina  non  parce  reddatur,  si  sitis 
dyspnoea  et  tussis  haud  urgeant,  denique  si 
junior  sit  aeger,  prognosin  haud  infaustam 
formare  fortasse  licebit.  E  contrario,  si  aeger 
annis  provectus  sit,  si  ex  intemperantia  vel 
morbis  praecedentibus  oriatur  malus,  aut  per 
spatium  temporis  longum  perstaret;  si  sitis 
inexplebilis  dyspnoeque  gravis  adsint :  si  ab 
affectionibus  organicis  cordis,  hepatis  vel 
aliorum  viscerum  pendet ;  tunc  quidem  sa- 

nitatem  restaurandi  haud  multum  spei  res¬ 
tabit. 


METHODUS  MEDENDI, 

Haec  tria  consilia  ad  curationem  efficiem 
dam  medico  sunt  observanda  ;  primum,  cau¬ 
sas  remotas  tollere  5,  secundum,  serum  jam 
collectum  evacuare;  tertium,  systemati  to¬ 
num  et  vigorem  restituere.  Quoniam,  ho¬ 
rum  primo  perstante,  medicamenta  ulla  ni¬ 
hil  auxilii  praebere  possunt ;  medicum  sum¬ 
ma  cura  uti  ad  idem  investigandum  et  detec¬ 
tum  evitare,  vel  si  fieri  potest,  omnino  remo¬ 
vere  oportebit.  Si  (exempli  gratia)  morbus  ab 
hepatis  aliusve  visceris  obstructione  oriri  inve¬ 
niatur,  quod  non  raro  accidit,  ut  eadem  amo¬ 
veatur  summa  et  prima  dirigenda  est  cura.  In 
tali  casu,  varia  apud  varios  auctores  laudan¬ 
tur  remedia,  qualia  sunt,  hydrargyrus,  su- 
pertartris  potassae,  conium  maculatum,  &c. 
Inter  haec  primum  tenet  locum  hydrargyrus, 
quamvis  spem  medici  non  raro  frustrat ;  ta- 

men,  si  diu  perstabit,  morbus  et  schirrus  ad¬ 
esse  videtur,  sine  mora  adhibendus  est.  Si 
ab  intemperantia,  vita  sedentaria,  victu  pravo 
vel  talibus,  originem  duxerit  morbus,  aegro¬ 
tanti  summa  ope  nitendum  est  ut  eas  in  pos¬ 
terum  effugiat. 

2do,  Serum  jam  collectum  evacuare.  Ad 
hoc  consilium  efficiendum  multa  et  varia  in 
usu  sunt  remedia,  de  quorum  praecipuis  tan¬ 
tum  mihi  liceat  dicere. 

Emetica,  Quoniam  exempla  non  desunt 
morbos  hydropicos  vomitu  spontaneo  sanari, 
hinc  medici  vomitionem  arte  citatam  tentare 
inducti  sunt.  Per  vomitum  inquit  clar. 
‘‘  Sydenhamus,  solvuntur  cuncta  tenacia, 
concutiuntur  obstructa,  expellantur  stag- 
nantia,  unde  in  hoc  morbo  mirabiliter  pro- 
sunt.”  Haec  equidem  abdominis  viscera 
stimulando,  et  vim  vasorum  absorbentium 
excitando,  haud  parum  prosunt  in  Ascite,  ta¬ 
men  non  periculo  vacua  esse  videntur,  ideo- 
que  caute  admodum  administranda  sunfc 

B  21 


DE  ASCITE  ABDOMINALI. 


Cum  vires  corporis  non  multum  imminuun¬ 
tur,  vel  dyspnoea  aut  comatis  symptomata 
non  adsint,  tantum  adhiberi  debent.  Horum 
inter  lauditissima  atque  potentiora  tartris  an- 
timonii  sulphas  cupri  et  zinci  memorandi 
sunt. 

Cathartica.  Haec  in  duas  classes  dividi 
possunt,  drastica  scilicet  et  mitia.  Illis  mul¬ 
to  saepius  in  hoc  morbo,  quam  his  pristini 
usi  sunt  medici.  Multum  a  Sydenhamo 
commendantur  qui  usum  catharticorum  mi¬ 
tiorum  reprobat,  et  nocere  potius  quam  pro¬ 
desse  dicit.  Drastica,  tamen,  quanquam  a 
pristinis  multum  laudata  fuere,  ab  hodiernis 
medicis  rarius  praescribuntur,  quoniam  cor¬ 
pus  ultra  modum  debilitando  morbum  au¬ 
gere  inveniuntur,  quinetiam  ex  longa  expe¬ 
rientia  nunc  satis  constat  cathartica  mitiora 
optimos  edere  effectus.  In  initio  fortasse 
morbi,  cum  vires  pene  intactae  sint,  cum 
fructu  administrari  possunt.  Sed  cathartica 
mitiora  prius  tentari  debent,  et  si  haec  non 

valeant,  drasticorum  ad  usum  decurrere  li¬ 
ceat. 

Diuretica,  In  morbis  hydropicis  curandis 
diuretica  a  medicis  multum  usurpantur,  et 
merito  laudantur,  nam  effectus  sane  optimos 
praestant,  et  prae  aliis  remediis  hoc  gaudent 
commodo,  quod  vires  non  debilitant.  Sub 
hoc  capite  scilla  maritima,  supertartris  potas- 
sae,  digitalis  purpurea,  et  diluentia,  maxime 
laudata  sunt. 

Scilla  Maritima,  Hoc  remedium  omnibus 
aliis  a  nonnullis  anteponitur.  Sub  variis  mo¬ 
dis  adhiberi  potest,  sed  si  in  substantia  admi¬ 
nistretur,  vomitionis  excitandae  minus  peri¬ 
culum  fuerit.  Cum  hydrargyro  conjunctim 
summo  cum  beneficio  porrigi  possit,  parvis 
dosibus  paulatim  auctis,  talibus  radicis  ex- 
ciccatae  grano  uno,  bis  vel  ter  indies,  aegro 
incipiendum  est.  Si  cum  hydrargyro  con¬ 
societur,  mane  danda  est  scilla,  et  vesperi  fri- 
centur  crura  vel  parietes  abdominis  cum  un¬ 
guenti  hydrargyri  drachma  una^  vel  sub  mu- 

rias  hydrargyri  in  dosibus  granorum  duorum 
triumve,  opii  parva  quantitate  mistus,  ne  ca- 
tharsin  citaret,  adhibeatur. 

Siipei‘tartris  Pot assae.  Hoc  merito  inter 
remedia  prima  recensetur,  namque  alvum  si¬ 
mul  ac  urinam  movet.  Ex  magna  aquae  co¬ 
pia  solvendum  et  modicis  dosibus  sumendum 
est,  quoniam  ejus  boni  effectus  magna  ex 
parte  fluidi  cum  eo  assumpti  quantitate  pen¬ 
dere,  videntur.  Si  urinam  cito  non  moveat 
omitti,  et  cum  altero  diuretico  alternari  debet  ^ 
namque  hanc  regulam  observando  multum 
commodum  esse  expectandum,  docemur. 

Digitalis  Purpurea,  De  hujusce  herbae 
potestate  in  hydrope  sanando,  multis  ab  scrip- 
torbus  certiores  facti  sumus;  proculdubio 
remedium  haud  inertum  multis  in  exemplis 
suppeditat,  sed  maxima  inter  ejus  adminis- 
trationem  cura  utendum  est;  enim  longo  non 
tempore  pessimos  effectus  nimium  ejus  usum 
sequi  solent.  Parvis  igitur  dosibus  incipien¬ 
dum  eset,  quae  gradatim  augeri  possint. 


DE  ASCITE  ABDOMINALI. 


Id 


Diluentia.  In  hoc  morbo  diluentium  li¬ 
berum  usum  antiqui  vetuerunt,  haec  enim 
malum  ingravescere  existimata  fuere.  Ho¬ 
dierni  tamen  medici,  inter  quos  clar.  CuL- 
LENUS  et  Millmanus  numerandi  sunt,  ho¬ 
rum  utilitatem  satis  stabilitam  reddiderunt. 

Sudorifica.  Cum  a  perspiratione  obstrue^ 
ta  hydrops  non  raro  oriri,  invenitur  medica¬ 
menta  diaphoretica  ad  eam  removendam  ad¬ 
ministrari,  mirum  non  videbitur.  Cum  an¬ 
tiquis  aeque  ac  hodiernis  multum  laudata 
haecce  fuere  remedia.  Ea  valde  commendat 
Celsus.  Pulvis  ipecacuanhae  compositus 
optimam  medicinam  sudorificam  praebet,  e% 
cum  non  multum  debilitatis  in  habitu  inva¬ 
lescat,  praecipueque  sub  initio  morbi,  ciirn 
commodo  adhiberi  potest. 


PARACENTESIS. 

In  quo  Ascitis  exemplo  ad  hanc  operatio¬ 
nem  decurrere  debemus  statuere  difficile  est. 

Remedium  non  valde  periculosum  -esse^  et 
nonnunquam  cum  successu  adhibitum  fuisse, 
satis  "constat.  Igitur  in  morbi  provecto  sta¬ 
dio,  aliis  remediis  antea  incassum  tentatis, 
perfici  opportet. 


CONSILIUM  TERTIUM 

Corpori  vigorem  restituere.  Postquam 
remediis  supra  dictis  aqua  hydropica  expulsa 
fuerit,  ne  rediret  cavendum  est.  Quae  ad 
hanc  indicationem  maxime  accommoda¬ 
ta  videntur  dieta  nutriens,  exercitatio,  fric¬ 
tio,  medicamenta  tonica,  et  aer  purus  ac 
siccus,  optima  praebent  exempla. 

l)ieta  nutriens.  Cibus  nutriens  et  con¬ 
coctu  facilis  esse  debet,  qualis  caro  macra 
panisque  bene  fermentatus.  Pro  potu  op¬ 
tima  vinum  rubrum  modice  dilutum,  vel  ce- 
revisia  fortis,  Anglice  porter  dicta,  sunt. 

Exercitatio.  Ambulatio,  equitatio,  ges¬ 
tatio  vehiculo,  vel  navigatio,  haec,  vitales 

functiones  corroborant,  et  perspirationem 
promovent.  Tamen  ne  se  nimium  defatiga¬ 
ret  aeger  cavendum  est. 

Frictio.  Haec  ope  strigilis  vel  panni  lan- 
nei  cum  fructu  perfici  potest. 

Medicamenta  tonica.  Inter  haec  praeci¬ 
puae  sunt,  cinchona,  chalybeata,  amara  et 
aromatica,  quae  vires  totius  systematis  sed 
praecipue  ventriculi,  resuscitando  magnopere 
prosunt. 

Aer  purus  ac  siccus.  Cum  morbi  hydropici 
tam  frequenter  ab  aere  impuro  et  humido  ori¬ 
ginem  ducere  videntur,  multa  de  utilitate  hu- 
jusce  remedii  in  iis  levandis  dicere,  super¬ 
fluum  foret.  Solum  mihi  restat  notare,  si  ae¬ 
grotus  atmosphera  humida  degatur,  quam¬ 
primum  in  puriorem  removeri  opportet. 


FINI  s. 


